CELEX: 62016CA0074
Language: sk
Date: 2017-06-27 00:00:00
Title: Vec C-74/16: Rozsudok Súdneho dvora (veľká komora) z 27. júna 2017 (návrh na začatie prejudiciálneho konania, ktorý podal Juzgado Contencioso-Administrativo n° 4 de Madrid – Španielsko) – Congregación de Escuelas Pías Provincia Betania/Ayuntamiento de Getafe (Návrh na začatie prejudiciálneho konania — Štátna pomoc — Článok 107 ods. 1 ZFEÚ — Pojem „štátna pomoc“ — Pojmy „podnik“ a „hospodárska činnosť“ — Podmienky uplatňovania článku 107 ods. 1 ZFEÚ — Článok 108 ods. 1 a 3 ZFEÚ — Pojmy „existujúca pomoc“ a „nová pomoc“ — Dohoda z 3. januára 1979 uzavretá medzi Španielskym kráľovstvom a Svätou stolicou — Daň zo stavieb, zariadení a stavebných prác — Oslobodenie od dane v prospech nehnuteľností katolíckej cirkvi)

28.8.2017   
            
            
               SK
            
            
               Úradný vestník Európskej únie
            
            
               C 283/5
            
         Rozsudok Súdneho dvora (veľká komora) z 27. júna 2017 (návrh na začatie prejudiciálneho konania, ktorý podal Juzgado Contencioso-Administrativo no 4 de Madrid – Španielsko) – Congregación de Escuelas Pías Provincia Betania/Ayuntamiento de Getafe
   (Vec C-74/16) (1)
   
   ((Návrh na začatie prejudiciálneho konania - Štátna pomoc - Článok 107 ods. 1 ZFEÚ - Pojem „štátna pomoc“ - Pojmy „podnik“ a „hospodárska činnosť“ - Podmienky uplatňovania článku 107 ods. 1 ZFEÚ - Článok 108 ods. 1 a 3 ZFEÚ - Pojmy „existujúca pomoc“ a „nová pomoc“ - Dohoda z 3. januára 1979 uzavretá medzi Španielskym kráľovstvom a Svätou stolicou - Daň zo stavieb, zariadení a stavebných prác - Oslobodenie od dane v prospech nehnuteľností katolíckej cirkvi))
   (2017/C 283/06)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado Contencioso-Administrativo no 4 de Madrid
   
      Účastníci konania pred vnútroštátnym súdom
   
   
      Žalobkyňa: Congregación de Escuelas Pías Provincia Betania
   
      Žalovaný: Ayuntamiento de Getafe
   
      Výrok rozsudku
   
   Oslobodenie od dane, ako je oslobodenie od dane v konaní vo veci samej, ktoré sa poskytuje kongregácii patriacej ku katolíckej cirkvi, na stavebné práce vykonané v nehnuteľnosti určenej na výkon činností, ktoré nemajú čisto náboženský účel, môže patriť pod zákaz stanovený v článku 107 ods. 1 ZFEÚ, pokiaľ a v rozsahu, v akom sú tieto činnosti hospodárskymi činnosťami, čo prislúcha overiť vnútroštátnemu súdu.
   
      (1)  Ú. v. EÚ C 145, 25.4.2016.